**แบบ ปค. 4**

**องค์การบริหารส่วนตำบลท่าค้อ**

**รายงานการประเมินผลองค์ประกอบของการควบคุมภายใน**

**สำหรับระยะเวลาดำเนินงานสิ้นสุด วันที่ 30 เดือนกันยายน พ.ศ. 2563**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
| **1. สภาพแวดล้อมการควบคุม**องค์การบริหารส่วนตำบลท่าค้อมีสภาพแวดล้อมหรือวัฒนธรรมองค์กรที่เอื้อต่อการทำงาน ผู้บริหารองค์กรมีวิสัยทัศน์ที่ดีในการควบคุม โดยให้ความสำคัญกับความซื่อสัตย์ สุจริต จริยธรรม ความโปร่งใสในการดำเนินงาน เพื่อให้สอดคล้องกับการประเมินระบบคุณธรรมและความโปร่งใส (ITA) การประเมินประสิทธิภาพขององค์กรปกครองปกครองส่วนท้องถิ่นหรือ Local Performance Assessment (LPA) และการประเมินการจัดเก็บและแบบรวบรวมข้อมูลการติดตามประเมินผลการจัดบริการสาธารณะตามเกณฑ์ชี้วัดมาตรฐานบริการสาธารณะ ขององค์การบริหารส่วนตำบล ปี พ.ศ.2563 ของสำนักงานคณะกรรมการการกระจายอำนาจให้แก่องค์กรปกครองส่วนท้องถิ่น สำนักงานปลัด สำนักนายกรัฐมนตรี โดยมีการประชุมในระดับหน่วยงานเป็นประจำทุกเดือน พร้อมทั้งมีการประกาศเจตนารมณ์ในการบริหารงานด้านคุณธรรมและความโปร่งใสในระดับองค์กรและประกาศให้กับสาธารณชนได้รับทราบ มีการบริหารจัดการที่สอดคล้องกับหลักธรรมมาภิบาล มีการกำหนดแนวทางที่ชัดเจนต่อการปฏิบัติงาน รวมทั้งการปฏิบัติตนเป็นแบบอย่างที่ดีแก่บุคลากร มีการพิจารณาดำเนินการตามควรแก่กรณี ถ้าพบว่าบุคลากรประพฤติปฏิบัติตนที่ไม่เหมาะสมก็มีมาตรการต่างๆ ที่จะปรับปรุงแก้ไขหรือลงโทษให้เหมาะสมตามสมควร ไม่เลือกปฏิบัติ เสมอภาค ส่งผลให้สภาพแวดล้อมในการปฏิบัติราชการขององค์การบริหารส่วนตำบลท่าค้อมีสภาพแวดล้อมหรือวัฒนธรรมองค์กรที่เหมาะสมต่อการปฏิบัติราชการ ก่อเกิดขวัญ กำลังใจในการปฏิบัติราชการ  |  องค์การบริหารส่วนตำบลท่าค้อมีวัฒนธรรมองค์กรที่เหมาะแก่การปฏิบัติราชการสำหรับผู้ปฏิบัติราชการทุกระดับชั้น เพราะมีการแจ้งกฎ ระเบียบข้อบังคับ คำสั่งหรือหนังสือสั่งการต่างๆ ให้แก่ผู้ปฏิบัติราชการทราบทุกขั้นตอน พร้อมทั้งข้อเสนอแนะในการปฏิบัติตามกฎ ระเบียบข้อบังคับหรือคำสั่ง นอกเหนือจากกฎ ระเบียบข้อบังคับหรือคำสั่งต่างๆ องค์การบริหารส่วนตำบลท่าค้อยังนำเอาวัตถุประสงค์ตามแบบประเมินระบบคุณธรรมและความโปร่งใส (ITA) และการประเมินประสิทธิภาพขององค์กรปกครองส่วนท้องถิ่น (LPA) มาเป็นวัตถุประสงค์ในการทำงานขององค์กรในภาพรวมด้วย ทำให้สภาพแวดล้อมควบคุมขององค์การบริหารส่วนตำบลท่าค้อในภาพรวมเหมาะสมเพราะมีเกณฑ์ในการปฏิบัติงานด้านต่างๆ ทำให้รูปแบบการทำงานของผู้บริหารเหมาะสมต่อการการควบคุมภายในและดำรงไว้ซึ่งการควบคุมภายในที่มีประสิทธิผล โครงสร้างองค์กร การมอบอำนาจหน้าที่ความรับผิดชอบเหมาะสม แต่บุคลากรผู้ปฏิบัติงานในบางตำแหน่งยังขาดความรู้ความเข้าใจในการปฏิบัติงานในหน้าที่ ซึ่งต้องส่งเสริมบุคลากรให้เข้ารับการฝึกอบรมเพิ่มเติมความรู้ ความสามารถที่จำเป็นต่อการปฏิบัติหน้าที่ และตามมาตรฐานตำแหน่ง ภายใต้งบประมาณที่มีอยู่อย่างจำกัด ซึ่งองค์การบริหารส่วนตำบลท่าค้อ จะดำเนินการจัดการกับความเสี่ยงที่เกิดขึ้นต่อไป เพื่อให้การปฏิบัติงานขององค์การบริหารส่วนตำบลท่าค้อ เป็นไปในทางทางที่ดีขึ้น เพื่อเป็นประโยชน์ต่อองค์กรและต่อระบบราชการในการให้บริการประชาชนได้อย่างมีประสิทธิภาพและประสิทธิผลต่อไป |

-2-

**แบบ ปค. 4**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
| **2. การประเมินความเสี่ยง**  องค์การบริหารส่วนตำบลท่าค้อมีการกำหนดวัตถุประสงค์ที่ชัดเจนในระดับสำนักหรือกองต่างๆ ที่สอดคล้องในการปฏิบัติราชการของหน่วยงานเพื่อที่จะทำให้งานที่ปฏิบัตินั้นสำเร็จอย่างเป็นรูปธรรมเหมาะสมกับงบประมาณและทรัพยากรที่มีอย่างจำกัดได้อย่างเหมาะสม มีการระบุความเสี่ยงทั้งจากปัจจัยภายในและภายนอกที่อาจมีผลกระทบต่อการบรรลุวัตถุประสงค์ขององค์กร มีการวิเคราะห์ความเสี่ยงและการจัดการความเสี่ยงที่เหมาะสมตามความเหมาะสมของบริบทขององค์กร |   องค์การบริหารส่วนตำบลท่าค้อ มีการประเมินความเสี่ยงตามวิธีที่กำหนดตามคำแนะนำในคู่มือ มาตรฐานการควบคุมภายในไปใช้ในเชิงปฏิบัติ และใช้แบบประเมินองค์ประกอบของมาตรฐานการควบคุมภายในของคณะกรรมการตรวจเงินแผ่นดิน อย่างเป็นระบบ รวมทั้งได้มีการกำหนดแนวทางการป้องกันความเสี่ยงที่อาจเกิดขึ้นจากปัจจัยเสี่ยงต่างๆ อย่างรัดกุม แต่ก็พบว่ายังมีความเสี่ยงในด้านต่างๆ ของแต่ละส่วนงานย่อย ดังนี้**๑.สำนักงานปลัด**๑.1 งานป้องกันและบรรเทาสาธารณภัยเนื่องจากเป็นภัยซึ่งไม่สามารถควบคุมและคาดการณ์ล่วงหน้าได้ เช่นภัยที่เกิดจากธรรมชาติต่างๆ หรือภัยที่เกิดจากการกระทำของมนุษย์ และบุคลากรที่มีจำกัดบุคลากรปฏิบัติงานด้านการกู้ชีพ-กู้ภัย ไม่สามารถแก้ไขสถานการณ์ได้ในภาวะฉุกเฉิน สืบเนื่องจากเป็นจิตอาสาที่สมัครใจเข้ามาทำงาน ต้องอาศัยประสบการณ์จริงจากงานที่ปฏิบัติ ไม่มีเจ้าหน้าที่วิชาชีพโดยตรงมาปฏิบัติงาน ประกอบกับมีเครื่องมือไม่เพียงพอ เสี่ยงต่อชีวิตในการปฏิบัติงาน ๑.2 งานป้องกันและแก้ไขปัญหายาเสพติด บริบทของพื้นที่ตั้งของตำบลท่าค้ออยู่ติดชายแดนแม่น้ำโขงเป็นระยะทางยาวหลายกิโลเมตร ทำให้การควบคุม ตรวจตราไม่ค่อยทั่วถึง และมีบุคคลากรไม่เพียงพอ 1.3 งานวิเคราะห์นโยบายและแผนเนื่องจากกระบวนการจัดทำแผนเกี่ยวข้องกับทุกภาคส่วนในพื้นที่ ซึ่งผู้มีส่วนร่วมอาจไม่เข้าใจหรือไม่เห็นความสำคัญในการกระบวนการจัดทำแผนหรือกระบวนการมีส่วนร่วมถูกต้อง จึงทำให้แผนที่ได้นั้นไม่ตอบสนองความต้องการของชุมชนได้อย่างมีประสิทธิภาพ และประชาชนในพื้นที่ยังไม่เห็นความสำคัญของการมีส่วนร่วมในการจัดทำแผนเท่าที่ควร ข้อสังเกตที่พบคือเวลาเจ้าหน้าที่ออกประชุมประชาคมแผนในแต่ละหมู่บ้านยังพบว่าประชาชนที่เข้าร่วมประชุมแผนน้อยกว่าจำนวนประชากรที่มีอยู่จริง |

-3-

**แบบ ปค. 4**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
|  | 1.4 งานการเกษตรเนื่องจากไม่มีบุคคลากรที่มีคุณวุฒิตรงตามตำแหน่งจึงทำให้ขาดความรู้ความชำนาญงานในการให้ความรู้ด้านการเกษตรกับประชาชน ทำให้การแก้ไขปัญหาด้านเกษตรไม่มีประสิทธิภาพเท่าที่ควรเพราะการแพร่ระบาดของศัตรูพืชต้องอาศัยผู้เชี่ยวชาญ**๒. กองคลัง** ๒.1 งานพัฒนาและจัดเก็บรายได้ความเสี่ยง/จุดอ่อนด้านปัจจัยภายนอกเนื่องจากผู้รับการประเมินให้ยื่นแบบเสียภาษีส่วนใหญ่ไม่ยืนชำระภาษีตามระยะเวลาที่กำหนดทำให้การจัดเก็บภาษีไม่เป็นไปตามกฎหมายกำหนด และผู้เสียภาษีไม่มาชำระภาษีตามกำหนด ทำให้ยังคงมียอดค้างชำระภาษีอยู่ 2.2การลงข้อมูลในระบบออนไลน์ต่างๆ เช่น โปรแกรมแผนที่ภาษี e-laas, e-plan เนื่องจากเจ้าหน้าที่บรรจุใหม่ยังขาดความรู้ความเข้าใจในการใช้โปรแกรม และระบบอินเตอร์เน็ตช้า2.3 งานการเงินและบัญชีเนื่องจากมีการเปลี่ยนแปลงระบบการลงบัญชีบ่อยครั้งทำให้เจ้าหน้าที่ต้องปรับปรุงและเรียนรู้ตลอด 2.4 งานพัสดุเนื่องจากมีระเบียบกฎหมายหมายที่ออกมาใช้บังคับใหม่เยอะการดำเนินการจัดซื้อจัดจ้างผ่านระบบอินเตอร์ทำให้การดำเนินการจัดซื้อจัดจ้างล่าช้าเพราะระบบอินเตอร์ช้าในบางครั้ง และพัสดุบางอย่างใช้ไม่ได้ยังไม่มีการจำหน่าย2.5 งานธุรการ(กองคลัง)-หนังสือราชการมีความล่าช้าทำให้ส่งงานไม่ทัน-เอกสารมีจำนวนมากค้นหาเอกสารสำคัญไม่พบ**3. กองช่าง**3.1 งานออกแบบ-ไม่สามารถออกแบบก่อสร้างเองได้โดยเฉพาะโครงการที่เกินศักยภาพของเจ้าหน้าที่ในการออกแบบและคำนวณราคา-จนท.ปฏิบัติงานมีข้อจำกัดด้านคุณวุฒิ บุคคลากรไม่มีวุฒิการศึกษาเฉพาะด้านและไม่สามารถรับรองแบบแปลนได้3.2 งานควบคุมอาคาร-เจ้าหน้าที่ผู้รับผิดชอบขาดความรู้ความเข้าใจด้านกฎหมายควบคุมอาคารและการพิจารณาอนุญาตอนุมัติยังมีความล่าช้า |

-4-

**แบบ ปค. 4**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
|  | **4. กองการศึกษา ศาสนาและวัฒนธรรม**4.1 งานการเงินและบัญชีของศูนย์พัฒนาเด็กเล็กเนื่องจากไม่มีบุคลากรที่รับผิดชอบในตำแหน่งโดยตรงทำให้เกิดความเสี่ยงในการปฏิบัติที่ไม่ถูกระเบียบ๔.2 งานพัสดุศูนย์พัฒนาเด็กเล็กเนื่องจากไม่มีเจ้าหน้าที่รับผิดชอบงานพัสดุโดยตำแหน่ง ทำให้เจ้าหน้าที่ผู้ปฏิบัติขาดความรู้ความเข้าใจในเรื่องงานพัสดุ 4.3 งานหลักสูตรและการสอนเนื่องจากบุคลากรยังขาดความรู้ความเข้าใจถึงพัฒนาการหรือความต้องการของเด็กวัยปฐมวัยได้อย่างถ่องแท้ จึงทำให้การจัดการเรียนการสอนหรือการจัดกิจกรรมไม่ตอบสนองความต้องการตามพัฒนาการของเด็กปฐมวัยได้อย่างดีเท่าที่ควร4.4 งานกีฬาและนันทนาการเนื่องจากขาดบุคลากรที่มีความรู้ความสามารถ ความชำนาญด้านการกีฬา๕. กองสวัสดิการสังคม๕.๑ งานสวัสดิการผู้สูงอายุ ผู้พิการ ผู้ป่วยเอดส์เนื่องจากเมื่อมีการเสียชีวิตของผู้สูงอายุหรือผู้พิการญาติของผู้เสียชีวิตหรือผู้นำชุมชนไม่แจ้งการเสียชีวิตหรือแจ้งล่าช้าหลังจากที่ได้จ่ายเบี้ยยังชีพแก่ผู้มีสิทธิ์แล้ว ทำให้การจ่ายเบี้ยยังชีพหรือเบี้ยความพิการจ่ายให้โดยผู้มีสิทธิ์ที่เสียชีวิตแล้ว และการจัดสรรเงินอุดหนุนทั่วไปสำหรับเบี้ยยังชีพคนพิการไม่เพียงพอ เพราะหลักเกณฑ์การรับเบี้ยยังชีพผู้พิการคือรับลงทะเบียนเดือนนี้มีสิทธิ์รับเงินในเดือนถัดไป ทำให้การจัดสรรเงินให้ไม่เพียงพอหรือล่าช้า และผู้สูงอายุบางรายลงทะเบียนล่าช้าเนื่องจากทำงานอยู่ต่างจังหวัด การประชาสัมพันธ์เกี่ยวกับการยื่นขึ้นทะเบียนผู้สูงอายุผู้นำชุมชนในแต่ละหมู่บ้าน มักจะประชาสัมพันธ์เพียงแค่ครั้งเดียว ทำให้การรับรู้ของผู้สูงอายุไม่ทั่วถึง |

-5-

**แบบ ปค. 4**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
|  | 5.2งานด้านส่งเสริมอาชีพและพัฒนาทรัพยากรมนุษย์-ประชาชนยังไม่เข้าใจวิธีการดำเนินงานของกลุ่มและไม่มีการประชุมสมาชิกในกลุ่มอย่างต่อเนื่องทำให้ไม่ทราบปัญหาและอุปสรรคการดำเนินงานของกลุ่ม-บางกลุ่มไม่ส่งเงินคืนและส่งไม่ตรงตามกำหนดทำให้เกิดความเสี่ยง-ไม่มีการติดตามผลการดำเนินงานของกลุ่มอาชีพ  |
| **3. กิจกรรมการควบคุม** -นโยบายและกิจกรรมการควบคุมกำหนดขึ้นตามวัตถุประสงค์ เมื่อนำไปปฏิบัติแล้วจะเกิดผลสำเร็จตามที่ฝ่ายบริหารกำหนดไว้ มีมาตรการป้องกันและดูแลรักษาทรัพย์สินอย่างรัดกุมและเพียงพอ มีการมอบหมายหน้าที่การปฏิบัติงานที่สำคัญหรืองานที่เสี่ยงต่อความเสียหายตั้งแต่ต้นจนจบ มีการติดตามและตรวจสอบการดำเนินงานขององค์กรเป็นไปตามกฎระเบียบข้อบังคับและมติคณะรัฐมนตรี |  องค์การบริหารส่วนตำบลท่าค้อ ในภาพรวมมีกิจกรรมควบคุมที่เหมาะสมเพียงพอ การควบคุมทุกกิจกรรมมีการกำหนดกิจกรรมการควบคุมวัตถุประสงค์และผลการประเมินความเสี่ยง มีนโยบายและวิธีการปฏิบัติงานที่ทำให้มั่นใจว่าเมื่อนำไปปฏิบัติแล้วจะเกิดผลสำเร็จตามที่ผู้บริหารกำหนดนโยบายและแผนงาน การกำหนดหน้าที่ความรับผิดชอบรวมถึงการแบ่งหน้าที่การปฏิบัติงานที่สำคัญๆ ซึ่งบุคลากรรับทราบและมีความเข้าใจวัตถุประสงค์ของกิจกรรมการควบคุม มีการติดตามและตรวจสอบให้การดำเนินงานเป็นไปตามกฎหมายระเบียบ ข้อบังคับ และคำสั่งต่างๆ |
| **4.สารสนเทศและการสื่อสาร**-มีระบบสารสนเทศช่วยในการปฏิบัติหน้าที่และตรวจสอบข้อมูลข่าวสารตลอดเวลา-มีการรวบรวมข้อมูล กฎหมาย ระเบียบ มติ คณะรัฐมนตรี แนวทางการปฏิบัติต่างๆแจ้งให้ส่วนราชการ สำนัก/กอง ทราบทุกคนเพื่อใช้เป็นแนวทางในการปฏิบัติงาน-มีการประชุมชี้แจงทำความเข้าใจในนโยบายและแนวทางการปฏิบัติงาน และเผยแพร่ประชาสัมพันธ์ให้ผู้ที่เกี่ยวข้องทราบอย่างทั่วถึง-จัดให้มีระบบข้อมูลข่าวสารเพื่อประชาสัมพันธ์งานให้กับประชาชนและผู้เกี่ยวข้องได้รับทราบ-จัดให้มีการแลกเปลี่ยนความคิดเห็นในทุกภาคส่วนเพื่อนำมาพัฒนาและส่งเสริมการมีส่วนร่วม | -ข้อมูลสารสนเทศและการสื่อสารมีความเหมาะสม มีระบบสารสนเทศที่สามารถใช้งานได้ครอบคลุมระหว่างหน่วยงานราชการทั้งในจังหวัดและต่างจังหวัดรูปแบบการสื่อสารที่ชัดเจน ทันเวลาและสะดวก ผ่านระบบเครือข่าย-มีการนำระบบอินเตอร์เน็ต มาช่วยในการบริหารและการปฏิบัติราชการขององค์การบริหารส่วนตำบลท่าค้อ-การประสานงานภายในและภายนอกองค์กร เช่นการติดต่อประสานงานภายในองค์การบริหารส่วนตำบล ตั้งแต่พนักงาน ลูกจ้าง และการติดต่อประสานงานกับหน่วยงานภายนอก เช่น อบต. เทศบาล อบจ. สำนักงานส่งเสริมการปกครองท้องถิ่นอำเภอ สำนักงานส่งเสริมการปกครองท้องถิ่นจังหวัด รวมทั้งการติดต่อประสานงานทางโทรศัพท์และโทรสาร มีโทรศัพท์และโทรสารที่ใช้ในการปฏิบัติงานขององค์การบริหารส่วนตำบลท่าค้อ |

-6-

**แบบ ปค. 4**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
| **5. การติดตามประเมินผล** องค์การการบริหารส่วนตำบลท่าค้อ มีการติดตามประเมินผลการควบคุมภายในและประเมินคุณภาพการปฏิบัติงาน โดยกำหนดวิธีปฏิบัติงานเพื่อติดตามการปฏิบัติตามระบบการควบคุมภายในอย่างต่อเนื่อง และเป็นส่วนหนึ่งของกระบวนการปฏิบัติงานตามปกติของฝ่ายบริหาร ผู้ควบคุมงานและผู้มีหน้าที่เกี่ยวข้องนอกจากนี้ยังมีการติดตามประเมินผลเป็นครั้งคราว ทั้งที่เป็นทางการและไม่เป็นทางการ กรณีพบจุดอ่อนหรือข้อบกพร่องก็ได้กำหนดวิธีปฏิบัติเพื่อให้มีความมั่นใจว่า ข้อตรวจพบจากการตรวจสอบและการสอบทานได้รับการพิจารณาสนองตอบและมีการวินิจฉัยสั่งการให้มีการแก้ไขข้อบกพร่องทันที  |  การติดตามประเมินผลการควบคุมภายในขององค์การบริหารส่วนตำบลท่าค้อ ถือปฏิบัติตามแนวทางการติดตามประเมินผลการควบคุมภายใน ซึ่งกำหนดในเอกสารคำแนะนำ การจัดทำรายงานตามระเบียบคณะกรรมการตรวจเงินแผ่นดิน ข้อ ๖ ซึ่งกำหนดในเอกสารแนะนำ แต่ยังพบจุดอ่อนที่ต้องปรับปรุง เนื่องจากส่วนงานย่อยบางส่วนยังขาดความเข้าใจวัตถุประสงค์และความจำเป็นของการควบคุมภายใน ทำให้ขาดการปฏิบัติงานอย่างจริงจังในควบคุมภายในอย่างมีประสิทธิภาพ   |

**ผลการประเมินโดยรวม**

 องค์การบริหารส่วนตำบลท่าค้อ มีโครงสร้างการควบคุมภายในที่คลอบคลุมเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561 ที่เพียงพอเหมาะสม แต่อย่างไรก็ดียังมีความเสี่ยงและได้กำหนดปรับปรุงการควบคุมภายใน ในปีงบประมาณถัดไป

 ชื่อผู้รายงาน

(นายสฤษดิ์ บัวลง)

ตำแหน่ง นายกองค์การบริหารส่วนตำบลท่าค้อ
วันที่ 27 เดือน ตุลาคม พ.ศ. 2563

 ………………………..ปลัด อบต.

................................รองปลัด

.................... ร่าง/พิมพ์/ทาน